ՄԻԱՑՅԱԼ ԹԱԳԱՎՈՐՈՒԹՅԱՆ ԱՆԿԱԽՈՒԹՅԱՆ ԿՈՒՍԱԿՑՈՒԹՅՈՒՆ – հիմնադրվել է 1993թ. Հակաֆեդերալիստական լիգայի հիման վրա: 1991թ. ձևավորված Լիգան դեմ էր հանդես գալիս Մաաստրիխտի պայմանագրին և նրա հիմնական նպատակը Մեծ Բրիտանիայի «անկախացումն» էր ԵՄ-ից: Շուտով Լիգային են միանում Պահպանողական կուսակցության «եվրահոռետեսները», և ձևավորվում է Միացյալ Թագավորության անկախության կուսակցությունը: Վերջինս պահանջում էր չվավերացնել Մաաստիխտի պայմանագիրը: Շուտով Անկախության կուսակցության առաջնորդ է դառնում Մայքլ Հոլմսը, և 1999թ. համընդհանուր ընտրություններում կուսակցությունը ստանում է քվեների 7%-ը: Արդյունքում` կուսակցության երեք անդամներ, այդ թվում ներկայիս առաջնորդ Նիգել Ֆարաջը Համայնքների պալատի անդամ են դառնում: